
[bookmark: _Hlk517889774]Dan il-proġett hu ffinanzjat bl-għajnuna mill-Kummissjoni Ewropea. Din il-pubblikazzjoni tirrifletti l-opinjoni biss tal-awtur, u l-Kummissjoni ma tistax tinżamm responsabbli ta’ xi użu li jista’ jsir mill-informazzjoni inkluża fiha. 

Saħħa u Iġene fuq il-post tax-xogħol	

Storja Każ:	
Jintwera vidjo li fih hemm ppreżentati sitwazzjonijiet differenti f’post tax-xogħol li għandhom x’jaqsmu ma’ ħsara kkawżata minn prodotti kimiċi.

Istruzzjonijiet għall-għalliem/a:	
Il-każ hu bbażat fuq li l-parteċipanti jaraw vidjo u fih jinnotaw l-iżbalji fuq il-post tax-xogħol. Jista’ jkun hemm bżonn li l-vidjo jintwera aktar minn darba sakemm il-parteċipanti jieħdu n-noti fuq l-osservazzjonijiet tagħhom.


Pjan tal-lezzjoni:	
[bookmark: _GoBack]Karta nota: Il-parteċipanti jridu materjal biex jieħdu n-noti.	

Istruzzjonijiet lill-parteċipanti:
Jekk jogħġobkom, innotaw kwistjonijiet ta’ sigurta’ relatati mal-ambjent tax-xogħol li jidhru fil-vidjo.

Il-parteċipanti jaraw il-vidjo: https://youtu.be/5PrAybF5mJg
 
Wara l-vidjo, il-parteċipanti jikkontribwixxu l-osservazzjonijiet tagħhom (Jistgħu jiġu miġbura fuq wajtbord). 

Waqfa qasira: Preparazzjoni għal analiżi strutturata dwar problemi relatati ma’ saħħa u iġene fuq il-post tax-xogħol.

Istruzzjonijiet lill-għalliem/a:	
Il-lezzjoni hi bbażata fuq li l-parteċipanti jaraw vidjo għall-ewwel darba u jippruvaw jidentifikaw problemi ta’ saħħa li jistgħu jiġu ġġenerati minn sitwazzjonijiet differenti.  Wara li jintwera l-vidjo, jinġabru t-tweġibiet u jiġu diskussi. Waqt li għat-tieni darba  jerġa’ jintwera l-vidjo, l-għalliem/a j/tikkummenta mal-istudenti fuq kull sitwazzjoni. F’dan il-waqt il-vidjo jista’ jitwaqqaf f’kull sitwazzjoni sabiex tiġi indikata l-problema u s-soluzzjoni tagħha. Kienu l-istess problemi li identifikaw l-istudenti waqt l-ewwel wiri tal-vidjo?

Il-problemi dwar saħħa fuq il-post tax-xogħol murija fil-vidjo Periklu: prodotti kimiċi huma:
· L-użu ta’ lighter biex tara fid-dlam. Hemm periklu ta’ splużjoni jekk ikun hemm gassijiet li jistgħu jisplodu, jew każ ta’ nar jekk ikun hemm affarijiet li jaqbdu.

· Li persuna tibla’ arja ħażina f’postijiet li mhumiex ivventilati sewwa jista’ jwassal għal ħass ħażin u problem aktar gravi.  Għandha tintuża maskla ta’ protezzjoni u l-post għandu jkun ivventilat sew.

· Ċerti materjali jagħmlu ħsara lill-ġilda jekk imissu magħha. Fejn hu possibli għandhom jintużaw materjali li ma jagħmlux ħsara lill-ġilda.

· Prodotti  li jaqbdu malajr huma l-kawża ta’ splużjonijiet u ħruq; evita għal kollox li tqarreb xrar u fjammi lejn dawn il-prodotti.
 
· Prodotti korrosivi jagħmlu ħsara lil min imiss magħhom.
 
· Prodotti tossiċi jagħmlu ħsara lil min ixommhom.  
 
· Prodotti li jagħmlu ħsara lill-ambjent jistgħu joqtlu ħlejjaq li jmissu magħhom. Ma jistgħux jiġu mormija bl-addoċċ, imma jridu jittieħdu f’post apposta fejn jintrema skart perikoluż.
 
· Ċilindri li fihom forom differenti ta’ gass iridu jinżammu f’temperaturi baxxi.  Temperaturi għolja jistgħu jġiegħlu liċ-ċilindri jisplodu.


L-għalliem/a j/tista’ j/tiddeċiedi li j/tinkludi eżempji prattiċi ta’ tagħmir protettiv, tagħmir tekniku u kull ħaġa li tista’ tgħin sabiex jintlaħaq l-għan tal-lezzjoni. 

